Document ID: /roh_data/filtered/fineweb-2-filterrobots_roh.jsonl.gz/20872

Cun il pretsch minimal vuleva il parlament regiunal da la Scozia proteger la sanadad dals consuments. Quai aveva però chaschunà l'opposiziun dals producents da whisky, ch'èn sa dustads cunter questa lescha.
Perquai ha il tribunal suprem scot preschentà il cas al tribunal europeic. Tenor lez n'èsi betg legitim da far questa lescha, sch'ins po cuntanscher la finamira cun ina taglia. Uss sto la giustia scotta examinar, sch'i fiss pussaivel da garantir la protecziun da la sanadad cun ina taglia sin alcohol pli auta.
RR novitads 17:00